
VENERABILES FRATRES! 


Luctuosis-exagitati Nostri Pontificatus temporibus pluries vestrum "amplissimum ordi- 
nem in has aedes advocavimus, ea mente ut gravia: mala apud‘ Vos* deploraremus, quibus 
Ecclesia indigne affligitar, et contra ea quae sive in Italia sive im alis regionibus in per- 
niciem Fcelesiae ac Sedis- Apostolicae patrata- sunt, Nostras protestationes ederemus. No- 
vissimis vero hisce annis novos et violentiores usque impetus atque injurias spectare debuimus, 
quas: Ecclesia Dei in variis: Orbis: catholici- partibus: pertulit; ab. infensis hostibus, qui 
opportunam satis occasionem: Jesu Christi sponsam ^oppugnandi, reputaverunt calamitosam 
conditionem rerum nostrarum,“ et solitudinem eamsin qua Nes omui humana ope destituti 
versamur. Optassemus- quidem: hodierna: die: Venerabiles Fratres menti et cogitationi 
vestrae proponere immanem: hanc lateque diffusam persecutionem, quae in pluribus. Europae 
regionibus - contra Ecclesiam. saevit, sed habentes in. animo acerbam hane descriptionem 
alio Vobis. tempore exhibere; interim" facere non- possumus, quin Ecclesiae in hac Italia 
labores et' vexationes in-dies-asperiores Vobis commemoremus, ac pericula. quae quotidie 
majora. Nobis et huic Apostolicae Sedi impendere: conspicimus, aperiamus. 

Septimus jam- procedit; anpus, ex quo invasores civilis“ Nostri- Principatus omnibus 
divinis ae humanis- juribus proculcatis, solemnium  pactionume fide violata, et calamitates: 
illustris- Nationis catholicae opportunitatem. suam. reputantes, vi atque armis provincias 

quae in nostra potestate adhuc erant occuparunt, hane sanctam civitatem expugnavere, 
ac tantae iniquitatis opere Ecclesiam universam luctu ac dolore .compleverunt. Simulatae 
atque infidae promissiones, quas iis funestis diebus üpsi super rebus nostris, Guberniis 
exteris obtulere, declarantes se velle obsequium et honorem reddere libertati Ecclesiae, et 
liberam ac plenam esse velle Romani Pontificis potestatem, efficere non potuerunt, ut Nos 
vana spe illeeti non penitus praeciperemus animo, «quae luctuosa ac misera Nos sub eo- 
rum dominatione manerent; quin probe conscii consiliorum impiorum, quae propria sunt 
hominum «quos novarum rerum studia et sceleratum foedus consociat, aperte praenunciavi- 
mus eam sacrilegam invasionem mon tantum spectare ad civilem Nostrum Principatum op- 
primendum, quantum ad destruendas facilius, temporali nostra dominatione oppressa, in- 
stitutiones omnes Ecclesiae, ad evertendam Sanctae Sedis auctoritatem, ad vicariam Christi 
potestatem quam licet immerentes gerimus in terris, omnino labefactandam. 

Jamyvere hoe opus demolitionis et eversionis omnium rerum quae pertinent ad eccle- 
siasticum aedificium atque ordinem, si non quoad consilia ae odium persecutorum, quoad 
gravissimas tamen ruinas quas usque ad hane diem congesserunt pene consummatum dici 
potest; ac satis est oculos convertere ad leges et decreta ab initio novae dominationis 
huc usque edita, ut luculenter perspiciatur, Nobis singillatim ac sensim alia ex aliis in 
dies media et praesidia fuisse sublata, quibus ad catholicam Ecclesiam ut par est regen- 
dam et gubermandam omnino indigemus. Enimvero iniquitas quae completa est supprimendis 
ordinibus religiosis, Nos strenuis ac utilibus adjutoribus damnose spoliavit, quorum opera 
in expediendis ecclesiasticarum Congregationum negotiis, in tot partibus ministerii Nostri 
exercendis Nobis omnino necessaria est, ac eodem tempore hic in urbe nostra tot domi- 
cilia. delevit quae religiosos viros ex exteris nationibus excipiebant, qui statis temporibus 
in hane metropolim convenire consueverant ad roborandum spiritum, ad rationes de suo 
ministerio reddendas, atque ab ipsis radicibus crudeliter abscidit tot utiles et feraces. plantas, 
quae fructus benedictionis et pacis in omnes terrae plagas afferebant. Eadem autem sup- 
pressionis injuria quae Collegia perculit. pro sacris missionibus in urbe constituta ad dignos 
operarios efformandos, qui Evangelii lucem in dissitas etiam et inhospitas terras animose 
proferrent, ea misere subduxit tot populis tam salutare pietatis et caritatis auxilium. ma- 
gno; cum detrimento ipsius civilis humanitatis et cultus, qui a Religionis nostrae sanctitate 
doctrina virtute dimanat, Hujusmodi vero leges per se acerbissimae et non solum Religio- 
nis, sed ipsius humanae societatis utilitati perquam adversae, majorem etiam acerbitatem 
deinde accepere ex novis ordinationibus rei publicae ministrorum, quibus religiosarum, fa- 
miliarum communi in domo consociationes, et novae admissiones pro regularibus utriusque 
sexus sub severjs sanctionibus prohibentur. Disiectis Ordinibus religiosis Clero saeculari 
destruendo consilia e£ opera conversa sunt, ac funesta ea lex lata fuit, qua Nos et Pastores 
italici, populi magno cum luctu videre. debuimus juvenes clericos, Ecclesiae spem, a sanctu- 
ario nequiter avulsos, et coactos aetate ipsa qua se Deo solemniter conseeraturi sunt, 
saecularis militiae balteum accipere, ac- vitae geuus perferre, quod ab institutis et a spi- 

ritu vocationis eorum longissime abhorret. Quid plura? Subsecutae sunf aliae injustae leges 
quibus universum patrimonium, quod Ecclesia sacris diuturnis inviolabilibus titulis possidebat 
magna ex parte fuit ereptum. substitutis ejus loco: ac ex parte tantum exiguis reditibus, 
qui ancipitibus temporum vicibus, et voluntati ac arbitrio publicae potestatis penitus sub- 
iiciuntur. Deplorare etiam coacti fuimus magno numero aedificia quae pietas fidelium gra- 
vibus admodum sumptibus toleratis erexerat, quae christianis Romae temporibus digna 
eraut, quaeque pacatum hospitium praebebant virginibus Deo devotis aut Regularium fa- 
mihis, indiscriminatim legitimis possessoribus ejectis occupata fuisse, et im profanos usus 
destinata. Adempta insuper fuerunt potestati Nostrae, et sacrorum. mihistrorum' curationi, 
tot pia opera et instituta caritati ac beneficentiae exercendae consecrata, quorum nonnulla 
egestati aliisque miseriis et necessitatibus sublevandis mira: munificentia ipsi Romani Pon- 
tifices Praedecessores Nostri et exterarum gentium pia liberalitas condiderant;. ac si qua 
ex iis publicae caritatis operibus adhuc sub Ecclesiae. vigilantia: manent, lex quaedam non 
serius roganda esse fertur, qua illa a Nobis subtrahantur aut funditus aboleantur, veluti 
publica documenta non dubie nec obscure praenuneiant. Vidimus praeterea, idque anima 
Nostra supra omnem modum dolore perculsa: cummemoramus, Ecclesiae auctoritati et mo- 
derationi sabductum publicum. ac privatum doctrinarum et. artium magisterium, et docendi 
munus conereditum hominibus suspectae fidei, aut apertis- Ecclesiae inimieis et qui non 
dubitarunt atheismi impietatem publice profiteri. 

Oecupatis: kac ratione et eversis tot. religiosis magnique momenti: institutionibus, id 
non satis visum est filiis Ecclesiae desertoribus, nisi- etiam impedimenta ponerent sanctuarii 
Ministris, ne- suum spirituale ministerium valeant libere exercere; atque huc etiam nefarie 
perventum. est ea lege in.aula oraterum legibus: ferendis novissime: approbata, quae de 
Cleri. abusibus inscribitur,- cujus vigore crimini et noxae'vertüntur Episcopis. itemque sa- 
cerdotibus, ac gravibus poenarum sanctionibus muletantur ii actus, quos sub insidioso no- 
mine perturbationis conscientiae quam dicunt publicae, aut pacis familiarum predictae 
legis auctores complectuntur. Ejus perro: quam innuimus legis jussu, verba ac scripta 
omnis generis quibus Religiunis administri decreta leges aut alium- quemque publicae aucto- 
ritatis: actum- vel. rei sacrae juribus; vel Dei aut; Ecclesiae legibus adversantem, pro sui 
officii. ratione: notandum. ae improbandum censeant, animadversioni et poenis perinde sub- 
iiciuntur, ae opera iHorum qui praedicta scripta ediderint' aut'diffuderint, quocumque ex 
ordine ecclesiasticae auctoritatis,. aut ex loco ipsa manaverint. Ubi haec lex perlata et 
promulgata fuerit integrum erit: laico tribunali ferre, utrum ac quomodo sacerdos in sacra- 
mentis administrandis in divini verbi- praedicatione- conscientiam publicam et: domesticam 
tranquillitatem. perturbaverit, ac episeopalis et sacerdotalis vocis ea erit conditio ut ea 
eomprimatur aut obstruatur, non minus- quam vox ipsa Jesu Christi Viearii, qui quamvis 
in. se ipso- nulli animadversioni obnoxius. dicatur ob rerum: politicarum rationes, in per- 
sona tamen. eorum qui ejus noxae affines fuerint puniendus esse censetur, uti publicus 
regni. administer in:conventu legumlatorum palam significare non dubitavit, cum respectu 

ad Nosi habito:aperte profiteretur nee novum aut insolitum esse in legibus, "nec a juris 
criminalis ratione. scientia at usu absonum, poenis subiici participes criminis, ubi praeci- 
puus anctor puniri nom possit. Ex quo intelligitur ad Nos etiam ex dominantium sententia 
hujus legis telum spectare, ita ut ubi nostra verba aut acta in offensionem ejus legis in- 
cidant, Episcopi aut sacerdotes qui nostros sermones et monita 2ut evulgarint aut executi 
fuerint poenas laturi sint ejus praetensi «criminis, cujus reatum et culpam Nos uti praeci- 
puus: auctor sustinere indicabimur. 

En Venerabiles Fratres quemadmodum non solum tot praesidia tot instituta roborata 
saeculis, invicta tempestatibus, Ecclesiae administrationi necessaria hostili violentia ac de- 
molitione. apud. Nos eversa sunt, sed eo etiam progressum est, ut sublime illud munus do- 
cendi wigilandi animarum saluti prospiciendi, quod Ecclesia a suo «divino conditore accepit, 
nefario modo. impediatur, severissimis poenis indictis ad obstruendum os ministrorum ejus, 
qui dum. docent populos: senvare omnia quae Christus mandavit, dum instant opportune, 
importune arguunt. obsecrant increpant in omni patientia ‘et doctrina, illud agunt quod 
divina eis et apostolica auctoritate praecipitur. Alias autem tenebrosas molitiones oppu- 
gnatorugm Ecclesiae silentio praeterimus, a quibus nonnullorum etiam .ex publicis admini- 
atris: consilia et incitamenta non abesse .congnoscimus, quae eo spectant ut majorum tri- 
bulationum dies: ecclesiae ipsi adducantur, vel promovendis schismatis occasionibus ubi 
futuri Pontifieis electio inciderit, vel Episcoporum qui Ecclesiis Italiae praesunt spiritualis 
auctoritatis. usu impediendo, .cujus rei causa Nos novissime declarare coacti fuimus, tole- 
pari posse ut a-ta canonicae institutionis eorumdem Episcoporum, laicae potestati exhibe- 
antur, ad occurrendum quantum in Nobis est, funestissimis rerum adjunctis, in quibus non 
amplius agebatur de temporalium. bonorum possessione, sed ipsae fidelium conscientiae, ea- 
rum pax, animarum procuratio et salus, quae suprema Nobis lex est, in apertum discri- 
men vocabantur. Verum in hoe quod egimus ad gravissima pericula removenda, palam ac 
iterum agnosci volumus, Nos injustam eam legem quae regium  placetum vocatur omnino 
improbare ac detestari; aperte declarantes: per ipsam laedi divinam Ecclesiae auctoritatem, 
ejusque libertatem. violari. 

Post haee autem quae hactenus exposuimus, omittentes plura alia, ad quae deploran- 
dà. sermonem nostrum producere possemus illud petimus, qua ratione fieri possit ut Eccle- 
siam gubernare valeamus sub. dominatione ejusmodi potestatis, quae omnia Nobis media et 
praesidia.ad. Apostolatum nostrum: exercendum continenter adimit, omnem: viam obstruit, 
noya in dies impedimenta, novas diffieultates interponit, novos usque laqueos insidiasque 
molitur ?. Profecto. Nos satis mirari non possumus eos homines reperiri, quorum nescimus 
utrum leyitas.au malitia. major sit, qui sive per publicas 'epliemerides, sive' peculiaribus 
seriptis.. sive impudentibus. sermonibus. plurium" occasione conventuum habitis, obtrudere et 
perguadere. populis «conantur,; praesentem summi Pontificis in urbe conditionem talem esse, 
uf, etiam Sub alterius: potestatis dominatione' constitutus plena-libertate. fruatur, ac tran- 
quille-et plene, possit suo: supremo: spirituali; primatu perfüngi. “Ad quam opinionem pu- 


blice confirmandam nullam elabi occasionem -sinunt, sive cum Episcopi ot. fideles ex exteris 
plagis ad Nos visendos accedunt, sive curs eorum! pios coetus in conspectum nostrum ad- 
mittimus, sive cum impios ausus contra Ecclesiam Nostris ad eos sermonibus deploramus, 
quin de industria et callide incautis insinuare: studeant, Nos reipsa plena potestate et li- 
bertate frui, tum loquendi, tum excipiendi fideles, tum: Ecclesiam universam administrandi. 
Mirum Nobis est quod talia impudenter jactari possint, quasi exercitium illorum actuum 
qui recensentur plene et omnino esset in nostra potestate, et quasi im iis tota guberna- 
tionis Ecclesiae ratio quae ad munus Nostrum pertinet, contineretur. Quis enim nescit non 
sub Nostra sed sub dominantium potestate esse actus ejus libertatis quam tantopere ex- 
tollunt, ita ut eatenus et tamdiu eosdem actus exercere possimus, quatenus et quamdiu 
hoc ab iis non impediatur? Quae tamen. nostrorum actuum libertas quantum sub eorum 
potestate sit, etsi alia argumenta deessent, satis innuit ac docet novissima ea lex. quam 
muper deploravimus, qua liberum exercitium spiritualis nostrae. potestatis, et ministerii 
ecclesiastici ordinis nova et intelerabili oppressione constringitur. Quod si nonnullos actus 
Nos posse exercere permiserint, ea de causa quod agnoscant, quantopere eorum intersit 
Nos sub eorum dominatione liberos existimari, quam. multa tamen gravissima pernecessa- 
ria summique momenti sunt quae ad formidanda omera ministerii Nostri pertinent, quibus 
reipsa ac rite perficiendis, Nos dominantium jugo subjecti omni necessaria facultate et li- 
lbertate caremus ? Vellemus quidem illos qui ea quae retulimus scribunt aut loquuntur, 0- 
culos suos ad ea quae cirea Nos accidunt coniicerent, ac alieno paulisper a partibus 
animo dijudiearent, utrum vere dici possit Ecclesiae. regendae potestatem Nobis divinitus 
commissam, cum eo statu ad quem Nos adegit invasorum dominatus posse componi. Vel- 
lemus eos-agnoscere convicia injurias contumelias, quae etiam in aula Oratorum Populi 
continenter contra humilitatem Nostram effunduntur, convicia in quibus Nos quidem ignos- 
cimus miseris qui ea; promunt, sed tamen in offensionem maximam fidelium. cedunt, quorum 
communis Pater violatur, et eo tendunt, ut imminuatur apud: eos existimatio, auctoritas, 
veneratio, quam Vicariatus Ohristi quem: indigni sustinemus, suprema dignitas et sanctitas 
postulat. Vellemus. eos. testes esse probrorum et calumniarum, quibus tum amplissimus ordo 
vester, tum sacri Ecclesiae Magistratus ommibus modis impetuntur, tanto. cum administra- 
tionis eorum 'detrimento; testes esse irrisus ac ludibrii, quo augusti ritus ac institutiones 
catholicae Ecclesiae dehonestantur,  petulantiae; qua. sanctissima religionis mysteria. pro- 
fanantur, ac conspicere: publicis: honoris: significationibus- et pompis decoratam impietatem 
et atheos homines, dum contra religiosae supplicationes et pompae vetantur, quas. avita 
átalorum. pietas libere semper; celebrare solemuibüs: temporibus consuevit. Vellemus. etiam 
dpsis notas esse blasphemias, quae impune; auctoritate. publica dissimulante, «contra; Eccle- 
siam -in legumlatorum: oomyentu'eoniiciuntur, in quo Ecclesiae ipsi subvertendi et aggre- 
diendi eriminatio est illata, libertas ejus nefarium ac fatale principium vocatum. est, doe- 
trinae ejus perversae, ac societati ot. moribus adversantes appellatae! sunt, vis. et. auctori- 
tas ejus tamquam civili consortio perniciosa. ineusata fuit. Neque possent iidem :confictae 
nostrae libertatis praecones infieiari tot multiplices continuas graves occasiones. in id eom- 
paratas ut incamta! juventus inflammatis cupiditatibus corrumpatur, ae;ex ejus animo: catho- 
lica fides radicitis extítpetur. Si ipsi demum. vias hujus urbis, quae: per B. Petri- cathedra 
religionis sedes ot caput est obirent, judicare percommode possent. utrum templa. acatho- 
lici cultus his temporibus excitata, ‘scholae corruptionis quaquayersus. diffusae, tot domus 
perditionis passim -cónstitutae, obscena et foeda. spectacula quae. oculis populi offeruntur, 
talem rerum conditionem: faciant, quae :tolerabilis sit, ei qui pros ui apostolatus officio de- 

bet quidem et vellet tot malis occurrere, at contra omnibus mediis et rationibus, omni 
potestatis exercitio privatur, quo possit vel uni tantum ex tot malis necessaria remedia 
adhibere, et animabus iu exitium ruentibus opem ferre. Hic tandem est Venerabiles Fra- 
tres status cui sübesse cogimur opera ejus Gubernii, quod in hae urbe dominatur, haec 
est illa libertas et potestas exercendi ministerii nostri, cujus nomine abutuntur et qua Nos 
potiri impudenter jactitant: libertas scilicet videndi demolitionem in dies deteriorem ordi- 
nis et constitutionis ecclesiasticarum rerum, videndi exitium animarum, quin operam no- 
stram ad tot damna opportune reparanda impendere et navare possimus. Hic ita se ha- 
bentibus nonne nova amarulenta irrisio et ludibrium existimandum est illud, quod saepe 
dicitur, nempe debere Nos conciliationis et concordiae consilia cum novis dominatoribus 
inire, cum haee conciliationis ratio non aliud ex parte nostra esset, nisi omnino prodere 
non modo summa Sanctae hujus Sedis jura, quae tamquam sacrum et inviolabile depositum 
ad hanc supremam cathedram evecti custodienda ac tuenda recepimus, sed etiam et prae- 
cipue prodere divinum ministerium Nobis pro salute animarum commissum, tradere here- 
ditatem Christi in manus auctoritatis hujusmodi, cujus opera ad ipsum catholicae religio- 
nis nomen, si fieri posset, delendum, diriguntur? Nunc profecto terrarum orbi claro in 
lumine omnique ex parte conspicienda praebetur vis vigor fides earum. concessionum, qui- 
bus ad fidelium illusionem hostes nostri libertatem et dignitatem Romani Pontificis tueri 
se velle ostentarunt, quae fundamentum suum positum habent in arbitrio ac hostili volan- 
tate reipublicae moderatorum, quorum in potestate est juxta sua consilia et rationes, ac 
pro lubitu eas aptare, servare, interpretari, atque executioni mandare. Haudquaquam certe, 
haudquaquam Romanus Pontifex est aut erit unquam plenae libertatis compos, ac suae 
plenae potestatis, donec aliis in urbe sua dominantibus subiiciatur. Alia ejus sors Romae 
esse non potest nisi aut supremi Principis aut captivi: nec unquam catholicae Ecclesiae 
universae pax, securitas, tranquillitas constare poterit, donec exercitium supremi apostolici 
ministerii obnoxium fuerit studiis partium, arbitrio dominantium, vicibus politicarum ele- 
ctionum, consiliis et operibus hominum callidorum. ac utilitatem. justitiae praeferentium. 
At in tantis malis queis laboramus. et premimur ne putetis Venerabiles. Fratres aut 
animum Nostrum fractum concidere, aut illam in Nobis fiduciam deficere, qua Omnipoten- 
tis et Aeterni decreta expectamus. Nos quidem consilium cum. inissemus post occupationem 
ditionis Nostrae, Romae potius manendi quam quaerendi alienis in terris tranquillum hos- 
pitium, idque ea mente ut penes Beati Petri sepulcrum. pro re. catholica. vigiles excubias 
ageremus, numquam. destitimus auxiliante Deo pro causa Ejus tuenda, certare, et quotidie 
certamus nullibi loco cedentes hosti nisi vi depulsi, ut perpauca illa quae adhuc reliqua 
sunt ab impetu diripientium et pervertere omnia conantium, vindicemus. Ubi autem cae- 
tera Nos defecerunt praesidia quibus Ecclesiae et religionis rationes. tueremur, Nos no- 
strae vocis et nostrarum  expostulationem officio usi sumus; cujus rei testes estis ipsi qui- 
bus communia pericula communis Nobiscum. dolor fuit; saepe namque verba excepistis 
publice a Nobis prolata sive ut nova facinora reprobaremus et contra invalescentem: ho- 
stium violentiam protestaremur, sive ut aptis monitis fideles instrueremus ne insidiis im- 
proborum et simulatae religionis specie, nec noxiis falsorum fratrum doctrinis deciperentur. 
Utinam vocibus Nostris tandem admoveant aures. animumque adiiciant illi, quorum at of- 
ficium pertinet et maxime interest, auctoritatem Nostram sustentare, et causam qna nulla 
justior et sanctior, viriliter tueri! Nam. qui fieri potest ut illorum prudentiam fugiat, frustra 
solidam ac veram prosperitatem. in. nationibus, tranquillitatem ae ordinem in populis, sta- 
bilitatem. potestatis in iis, qui sceptra, tenent expectari, si Ecclesiae auctoritas quae socie- 

tates omnes reete constitutas vinculo religionis continet, impune contemnatur et violetur, 
ejusque Caput supremum in suo ministerio obeundo plena libertate uti nequeat, et pote- 
statis alterius sit obnoxius arbitrio? 

Illud sane feliciter accidisse laetamur, ut voces Nostrae ab universo catholico Populo 
filiali pietate Nobis obstricto, libentissime magnoque cum fructu exceptae fuerint; talia 
enim sunt, quae ab ipsis accepimus dilectionis assidua et iterata testimonia, ut et ipsis 
et Ecclesiae summam gloriam conferant, et bene sperare Nos jubeant laetiores dies eidem 
Ecclesiae et huie Apostolicae Sedi orituros. Ac profecto vix verbis aequare possumus ju- 
cunditatem solatii, quod percepimus validis licet auxiliis undique destituti, intuentes egregios 
animorum motus et generosa studia quae sponte excitata latius in dies propagantur inter 
gentes etiam remotissimas, ut Romani Pontificatus et humilitatis Nostrae causam suscipiant, 
dignitatem tueantur. Liberalia subsidia quae ex omni terrarum parte ad Nos perveniunt, 
ut urgentibus necessitatibus Sanctae hujus Sedis prospiciamus, et frequentia tot filiorum 
nostrorum qui ad has Vaticanas aedes ex omni gente confluunt, ut visibili Ecclesiae capiti 
devotam voluntatem suam testentur, ejusmodi pignora animorum fidelium sunt, pro quibus 
pares agere gratias divinae bonitati omnino  nequeamus. Vellemus tamen ab omnibus in- 
telligi, qned salutaris documenti loco esset, intimam vim et significationem veram pere- 
grinationum istarum, quas hoc tempore crebro iterari videmus, quo Romanus Pontificatus 
teterrimum bellum experitur. Scilicet illae non eo valent tantum, ut amorem et obser- 
vantiam fidelium prodant erga humilitatem Nostram, sed manifestum praebent indicium 
sollicitudinis et anxietatum quae eorum corda perturbant, quod communis Parens in abnormi 
prorsus ac incongrua conditione versatur. Neque haec anxietas et sollicitudo. conquiescet, 
imo augeatur oportet, donec in possessionem plenae et verae libertatis Pastor universae 
Ecclesiae restituatur. 

Interea nihil magis optamus Venerabiles Fratres quam ut voces Nostrae ex hoc pa- 
rietum septo ad ultimos terrarum fines manent, ut totius orbis fidelibus pro illustribus 
quae continenter ipsi exhibent filialis dilectionis et obsequii argumentis, sensus gratissimi 
animi nostri testentur. Optamus enim iis gratias agere pro pia liberalitate, qua etiam in- 
terdum difficultatis rerum. suarum obliti Nobis opitulantur, agnoscentes Deo offerri quid- 
quid Ecclesiae tribuitur, gratulari pro magmnanimitate et virtute, qua impiorum iras et 
irrisiones despiciunt, Nosque iis devinctos profiteri pro alacritate, qua significationes sui 
amoris Nobis offerre student ad celebrandam anniversariam diei illius memoriam, quo 
ante quinquaginta amnos Episcopalis consecrationis munus, licet indigni suscepimus. Nec 
minus Nobis in votis est, ut omnes etiam Ecclesiarum quae late per orbem diflusae sunt 
Pastores, voces has Nostras excipientes ex iis incitamentum sumant, ut significent fidelibus 
suis pericula, oppugnationes et incommoda quotidie graviora, quibus premimur, eosque 
simul certiores faciant, Nos quidem nunquam destituros quicumque rerum exitus futurus 
sit, ab improbandis iniquitatibus quae coram Nobis patrantur; verum fieri posse aliquando 
tum propter leges nuper regatas, tum propter alias quae praenunciantur etiam saeviores, 
ut vox Nostra usque ad eos nonnisi rarius, et aegre admodum per interpositas difficultates 
possit afferri. In his tamen rerum adjunctis Pastores ipsos excitamus, wt greges suos 
praemoneant, ne fallacibus capiantur artibus, queis homines fraudulenti veram rerum con- 
ditionem in qua positi sumus verbis invertere et deformare nituntur, sive celantes acerbi- 
tatem ojus, sive libertatem Nostram extollentes, et potestatem nostram nemini obnoxiam 
esse affirmantes, dum vere rem totam sic paucis complecti possumus: scilicet Ecclesiam 
Dei in ftalia vim et persecutionem pati: Christi Vicarium neque libertate, neque expedito 
plenoque usu suae potestatis frui. 

Cum re$ hoc loeo sint, nihil opportunius ducimus, nihil cupimus impensius, quam. ut 
iidem omnes Sacrorum“ Antistites qui miram concordiam in- tuendis Ecclesiae: juribus. et: 
egregiam in Apostolicam Sedem voluntatem suam. multiplici indicio Nobis. constanter pro- 
barünt, fideles quibus praesunt excitent, ut ea ratione. ac ope, quam jura sinunt cujusque 
fegiónis, sedulo agant apud'eos iqui summam: rei publicae tenent, quo accuratius gravis 
conditio perpendatur, in qua Caput catholicae Ecclesiae degit, atque efficacia. adhibeantur 
consilia. obstaculis amoliendis, quae veram ae plenam: éndependentiam ejus impediunt. Quo- 
niam autem. Dei omnipotentis est mentibus- lumen immittere et flectere hominum. corda, 
non solum Vos rogamus Venerabiles Fratres ut fervidis.apud Eum precibus hoe maxime 
tempore. utamini, sed: et ipsos catholicorum omnium: populorum Pastores vehementer hor- 
tamur, ut fideles sibi concreditos inm sacra templa. convenire curent, ubi pro. Ecclesiae 
matris salute, pro inimieorum. nostrorum: conversione, et fine malorum tam gravium. lateque 
patentium humiles preces ex intimo animo effundant. Excipiet ut firmiter confidimus, ora- 
tionem populi ad se clamantis «Deus, cui beneplacitum: est. super timentes Eum, et in. eis- 
qui sperant super misericordia Ejus. T 

Caeterum Venerabiles. Fratres confortemur im Domino- et in- potentia virtutis Ejus, 
atque induti armaturam Dei, loricam. justitiae et scutum: fidei, praeliemur strenue ac forti- 
ter adversus potestatem tenebrarum, et nequitiam. hujus saeculi. Jam. certe. studium- omnia 
miscendi perturbandique eo devenit, ut; torrentis instar omnia se. in: praeceps tracturum 
minitetur, nee pasci ex iis qui. novarum rerum auctores- aut fautores extiterunt respectant 
conterriti; operis ipsi'sui formidantes effectus, Ab Deus. Nobiscum: est,- eritque usque ad. 
consummationem. saeculi. Timendum est iis de quibus scriptum est ,Vidi eos qui operan- 
tur iniquitatem et seminant -dolores et metunt, eos. flante Deo. periisse, et spiritu. irae 
Ejus esse consumptos.^ At Deum. timentibus et certantibus.in nomine Ipsius. aec in Ejus- 
potentia sperantibus misericordia et praesidium. reservatum est, neque dubitandum, quin 
cum Ejus sit causa, Ejus sit pugna, Ipse. certantes adjuvet ad victoriam." 

Haec pulchra, acerbis querelis plena allocutio communicatur Venerabili Clero pro no- 
titia et insimul: provocatur, ut fideles curae pastorali concreditos ad' frequentandas Ecclesias 
excileb eosque permoveat "ad fundendas ardentes preces pro. salute Matris: Ecclesiae et 
Sanctissimae Sedis apostolicae et pro. fine malorum gravium leteque. patentium. | Praecipue 
hoc anno, quo. Sanctissimus Dominus Papa Pius IX. 50 annum Episcopatus sui die 3. Junii 
celebraturus est, humiles preces ad Deum Patrem pro incolumitate Summi Pontificis, pro- 
abbrevialione temporis probationis, pro hwmiliatione inimicorum. et^ elevatione s. Matris- 
Ecclesiae sunt fundendae, 


E: Consistorio Episcopali, 
Tarnoviae, die 22. Martii 1877. 

